ddrg/super_eurlex huggingface dataset:
I.

ker je kazensko pravo – glede na to, da že po svoji naravi omejuje nekatere človekove pravice in temeljne svoboščine osumljenih, obtoženih ali obsojenih oseb, poleg morebitnega zaznamovalnega učinka kazenskih preiskav in ob upoštevanju, da prekomerna uporaba kazenske zakonodaje povzroča zmanjšanje njene učinkovitosti –, treba uporabljati kot skrajni ukrep (ultima ratio) za obravnavo jasno opredeljenega in določenega vedenja, ki ga ni mogoče učinkovito obravnavati z milejšimi ukrepi in ki zelo ogroža družbo ali posameznike;
18.

znova izraža zaskrbljenost glede polnega in učinkovitega spoštovanja svobode veroizpovedi za vse verske manjšine v številnih tretjih državah; glede tega poudarja, da je svoboda bogoslužja le en vidik svobode veroizpovedi, saj slednja zajema tudi pravico do spremembe veroizpovedi in pravico do izražanja veroizpovedi pri poučevanju, v praksi in pri običajih na individualni, kolektivni, zasebni, javni in institucionalni ravni; v tem okviru poudarja, da je javni element osrednjega pomena za versko svobodo, in da je preprečevanje kristjanom, da javno izražajo svojo vero, ter njeno omejevanje na zasebno sfero, groba kršitev njihove pravice do verske svobode;
4.

zahteva takojšnjo brezpogojno izpustitev vseh političnih zapornikov; ponavlja, da pri dialogu med EU in Belorusijo ne more priti do napredka brez napredka Belorusije, kar zadeva demokracijo, človekove pravice in pravno državo, ter dokler ne bodo brezpogojno izpuščeni vsi politični zaporniki, tudi Ales Bjaljatski, predsednik centra za človekove pravice Vjasna in podpredsednik Mednarodne federacije za človekove pravice, dva nekdanja predsedniška kandidata Mikolaj Statkevič in Andrej Sanjikav, vodji predsedniških kampanj kandidatov demokratične opozicije Pavel Sevjarinec in Dimitrij Bandarenka ter Sergej Kavalenka, politični zapornik, pridržan zaradi domnevnega kršenja hišnega pripora, ki je dalj časa gladovno stavkal, kar je povzročilo kritično poslabšanje njegovega zdravja in neposredno ogroža njegovo življenje, in jim ne bodo v celoti povrnjene državljanske pravice;
25.

poziva države članice, naj še naprej priznavajo resnično dodano vrednost starejših delavcev v podjetjih in naj ustvarijo potrebam starejših delavcev prilagojene delovne razmere, tako da bi tistim, ki bi se za to odločili, omogočile udeležbo in da bi ostali na trgu dela; poziva države članice, si za to prizadevajo z bojem proti diskriminaciji na podlagi starosti, nadomeščanjem spodbud za starejše delavce, da zapustijo trg dela, s spodbudami za vključujoč trg dela ter prilagajanjem delovnih pogojev potrebam starejših delavcev, npr. s pravico do prožnega delovnega časa in kraja dela, do usposabljanja in do prožnega prehoda v upokojitev, ob čemer bi morale zagotoviti ustrezne pokojnine za vse; meni, da je treba za zagotovitev aktivnega staranja med poklicnim življenjem in po njem uveljavljati zdravje pri delu;
14.

izraža ogorčenost, ker so opozicijski voditelji in novinarji od januarja 2012 v zaporu, in poziva kazahstanske oblasti, naj ustavijo zatiranje opozicije in neodvisnih medijev v državi ter naj izpustijo vse osebe, ki so zaprte iz političnih razlogov, kot sta predsednik stranke Alga Vladimir Kozlov in glavni urednik časopisa Vzgljad Igor Vinjavski, pa tudi vse osebe, omenjene v nedavnih izjavah EU v stalnem svetu OVSE, ki so še vedno v priporu; poziva, da je treba Vladimirju Kozlovu omogočiti stike z ožjo družino, vključno z ženo, ter neodvisno oceno njegovega zdravstvenega stanja; pozdravlja izpustitev Natalije Sokolove, odvetnice sindikata naftne družbe Karažanbasmunaj, ki je bila obsojena na šest let zaporne kazni, kar so zdaj znižali na triletno pogojno kazen; vendar obžaluje, da ji sodba sodišča v času pogojne kazni še vedno prepoveduje sodelovanje v sindikalnih dejavnostih;
16.

poziva Komisijo, naj informativno spletno stran Toolkit čim prej prevede v vse jezike EU in naj jo posodablja ter tako poudarja dosežke in priporočila, ki so rezultat projektov iz programa Daphne, da bodo lahko vse zainteresirane strani uporabljale to spletno stran kot zbirko podatkov; poziva Komisijo, naj na svojem spletnem mestu razvije uporabniku prijazne posebne strani in jih nameni izključno programu Daphne, od leta 2014 naprej pa projektom iz Programa za pravice in državljanstvo, ki so oblikovani z namenom boja proti nasilju nad ženskami, otroki in najstniki;
3.

meni, da je odločilnega pomena, da so trgovinske in naložbene pobude namenjene vsem družbenim sektorjem in da so usmerjene predvsem k malim in srednjim podjetjem ter malim kmetom; v zvezi s tem ugotavlja, da ima več kot 80 % maroških kmetov manj kot pet hektarjev zemlje, zato pozdravlja podporo maroške konfederacije za kmetijstvo in razvoj podeželja (fr. COMADER – Confédération marocaine de l’agriculture et du développement rural) temu sporazumu; opozarja, da ima zanesljiva preskrba s hrano poleg ekonomskega vidika tudi socialno, okoljsko in kulturno razsežnost;
33.

poziva Komisijo in države članice, naj ob upoštevanju ekoonomske in okoljske koristi ter prispevka te prakse h kmetijski biotski raznovrstnosti v bližajoči se reviziji Uredbe (ES) št. 2100/94 o žlahtniteljskih pravicah v Skupnosti ohrani možnost za kmete, da uporabljajo semena, proizvedena in predelana na kmetijah, kot to določa člen 14(1) in (2) te uredbe; v zvezi s tem poziva k pravičnemu in uravnoteženemu pregledu žlahtniteljskih pravic in sedanjih omejitev uporabe semen, shranjenih na kmetijah, da bi izboljšali in poenostavili pravni okvir ter zagotovili ustrezno ravnovesje med potrebo po inovacijah ter ohranjanjem in krepitvijo raznolikosti rastlin, pa tudi izboljšali življenjski standard malih in srednje velikih kmetov;
21.

meni, da bi morala Komisija v zvezi s surovinami izvajati trajnostno in celovito strategijo, ki zajema več politik, ter hkrati upoštevati, da so lahko omejitve izvoza in izvozne dajatve pomembne za uresničevanje razvojnih ciljev, varstvo okolja ali trajnostno izkoriščanje naravnih virov v najmanj razvitih državah in malih otoških državah v razvoju ter drugih državah v razvoju, z izjemo držav BRIC; ugotavlja, da so države članice STO, ki uporabljajo izvozne dajatve, večinoma države v razvoju in najmanj razvite države; poziva EU, naj ne poskuša prepovedati uporabe izvoznih taks za najmanj razvite države, male otoške države v razvoju in druge države v razvoju, z izjemo držav BRIC, v STO in dvostranskih trgovinskih sporazumih ter sporazumih o gospodarskem partnerstvu, dokler ne bodo dosegle statusa naprednejših držav v razvoju, saj bi to omejilo politični prostor držav v razvoju za uporabo tega orodja za vidike dodane vrednosti, diverzifikacije, zaščite novih industrijskih panog, varnosti hrane, prihodkov in okolja;
14.

poziva države članice in pristopne države, naj podpišejo in ratificirajo fakultativni protokol h Konvenciji proti mučenju in drugemu krutemu, nečloveškemu in ponižujočemu ravnanju ali kaznovanju, ki vzpostavlja sistem rednih obiskov mednarodnih in nacionalnih organov v zavode za izvrševanje pripora in zaporne kazni ter tem organom nalaga naloge obiskovanja in pregleda zaporov ter obravnavanja pritožb zaprtih oseb, pa tudi sestave javnega letnega poročila za ustrezne parlamente; spodbuja Evropsko unijo, naj poziv k podpisu in ratifikaciji fakultativnega protokola vključi v svojo politiko do tretjih držav; poziva EU in države članice, naj popolnoma sodelujejo s temi organi in jih podpirajo, vključno z dodelitvijo ustreznih virov in sredstev;
9.

obžaluje dejstvo, da sta dve največji verski politični stranki v Pakistanu izjavili, da si je Salman Taser zaslužil, da so ga umorili zaradi njegovih stališč, saj to še bolj spodbuja strah in kaže na popuščanje političnemu in verskemu terorizmu in zločinom;
1.

poudarja, da so temelji bodoče otrokove izobrazbene poti in blaginje v zgodnjem otroštvu in lahko prispevajo k vzgajanju ideje o vseživljenjskem učenju; poudarja tudi, da je treba prav v zgodnjem otroštvu spodbujati odprtost duha, učenje jezikov in vzpostavljanje socialnih vezi, ki so temeljna popotnica za družbo prihodnosti, da se otroku že od malih nog olajša vključevanje v šolsko in socialno okolje ter tako prepreči šolski osip; znova poudarja poziv iz svoje resolucije o zgodnjem učenju v EU k razvijanju evropskega okvira za predšolsko vzgojo in varstvo od najzgodnejšega otroštva, in sicer zlasti z razvijanjem javnih in brezplačnih jasli in vrtcev;
I.

ker organizacije za človekove pravice poročajo o več kot 12 000 civilistih, ki so jim od marca 2011 v Egiptu sodili pred vojaškimi sodišči; ker civilistom, ki jim je prostost odvzeta po zakonu o izrednem stanju, še vedno sodijo tamkajšnja vojaška sodišča, kar ni v skladu z minimalnimi standardi poštenega sojenja in pravice do obrambe; ker velika večina egiptovskih nevladnih organizacij s področja človekovih pravic, odvetniških združenj in političnih osebnosti iz vseh političnih skupin vztraja, da morajo civilistom soditi civilna sodišča in jim tako zagotoviti primeren proces;
B.

ker so gospodarski, trgovinski in politični odnosi med Brazilijo in EU odlični in se še izboljšujejo ter ker med drugim temeljijo na skupnih načelih, na primer spoštovanju človekovih pravic in pravne države,
21.

meni, da je upadanje raziskav in razvoja posledica nedelovanja trga, in poziva Komisijo, naj po regulativni poti ali z drugimi oblikami ukrepov pripravi predloge za oblikovanje ali izboljšanje pobud za farmacevtsko industrijo, da bi se povečale naložbe v raziskave in razvoj novih protimikrobnih sredstev in možnih alternativ;
39.

poudarja, da imajo novi evropski nadzorni organi izrecna pooblastila in odgovornosti v zvezi z varstvom potrošnikov na področju finančnih storitev, in pričakuje, da bo strategija to odražala ter okrepila zmožnosti evropskih nadzornih organov za varstvo potrošnikov, pri tem pa upoštevala obstoječe zglede najboljše prakse nacionalnih organov in zagotavljala ustrezno sodelovanja zainteresiranih strani, zlasti predstavnikov potrošnikov;
1.

ponovno potrjuje, da izjave in deklaracije, ki niso vključene v zakonodajno besedilo, se pa nanj nanašajo, ne glede na to, ali jih je podala ena ali več držav članic, niso pravno zavezujoče in bi lahko oslabile skladnost in jasno razlago prava EU;
31.

predlaga, naj prihodnji zakonodajni predlog Komisije o uporabi alternativnega reševanja sporov za potrošnike v Evropski uniji vključuje naslednje smernice, ki jih je treba upoštevati v povezavi s sistemi alternativnega reševanja sporov, vzpostavljenimi v Evropi: — neodvisnost, nepristranskost in zaupnost: pri imenovanju mediatorjev je treba preprečiti možnost pojava navzkrižja interesov; uspešen temelj za zagotavljanje nepristranskih odločitev je načelo sodelovanja oseb iz združenj potrošnikov in predstavniških organizacij podjetij; — usposobljenost: pristojni strokovnjaki morajo imeti strokovne sposobnosti, izobrazbo in izkušnje za opravljanje funkcije in morajo biti nepristranski, neodvisni in kompetentni; — učinkovitost in hitrost: mediatorji morajo imeti na voljo zadostna sredstva (ustrezne človeške, materialne in finančne vire) in biti sposobni upoštevati kratek rok med začetkom postopka in sprejetjem odločitve; — enakost potrošnikov in strokovnjakov glede informacij, pa tudi konceptualno in postopkovno, ter dvostranske izmenjave, kar pomeni, da lahko obe strani izrazita svoje stališče ter se seznanita s stališčem druge strani in dejstvi, ki jih ta predstavi; — financiranje: vprašanje stroškov alternativnega reševanja sporov je treba rešiti, da se zagotovi privlačnost takega načina za stranke; ob tem bi moral biti sistem brezplačen za stranko, ki v zadevi zmaga, ali pa bi moral za potrošniku predstavljati zelo zmeren strošek; — svoboda izbire in zunajsodni značaj postopka: alternativno reševanje sporov mora biti izbirno in temeljiti na spoštovanju svobodne izbire strank v celotnem postopku, tako da imajo vedno možnost, da spor rešijo pred sodiščem; istočasno je treba zagotoviti, da si stranki resnično prizadevata za uspešno mediacijo; alternativno reševanje sporov nikakor ne sme biti prva obvezna faza pred začetkom sodnega postopka, odločitve, sprejete v okviru takega reševanja, pa so lahko zavezujoče le, če so bile stranke o tem predhodno obveščene in so to izrecno sprejele; kljub taki odločitvi, morata stranki še vedno imeti možnost, da se odločita za sodno obravnavo; — sorazmernost postopkov, sklepov in stroškov, da se prepreči, da bi njihov učinek presegel predmet in težo spora; nastali stroški morajo biti prilagojeni povzročeni škodi; — preglednost: poleg zagotavljanja splošnih informacij (vrsta pravnega spora, pravila za začetek postopka, podrobna pravila za sprejemanje odločitev itd.) mora vsaka oseba, ki deluje kot mediator, obvezno objaviti letno poročilo;
11.

meni, da je treba zaradi nenehnih zastojev v izvirni zasnovi in pri ciljih razvojne agende iz Dohe zdaj bolj kot kdaj prej ponovno začeti razpravo o prihodnjem delovanju Svetovne trgovinske organizacije z morebitno reformo novega večstranskega trgovinskega sistema; poziva Komisijo, naj se proaktivno posvetuje s Parlamentom o skupni viziji zasnove prihodnjega svetovnega trgovinskega sistema; glede na sedanjo gospodarsko in socialno krizo ter tudi v primeru, da se razvojna agenda iz Dohe ne bo sklenila, poziva Svetovno trgovinsko organizacijo in druge mednarodne organizacije, naj dosledno in nujno obravnavajo nove svetovne izzive, s katerimi se sooča trgovina, kot so zanesljiva oskrba s hrano in energijo, trajnostni razvoj in pomoč za trgovino;
24.

naroči svojemu predsedniku, naj to resolucijo posreduje Svetu, Komisiji, podpredsednici Komisije in visoki predstavnici Unije za zunanje zadeve in varnostno politiko, Varnostnemu svetu in generalnemu sekretarju ZN, institucijam Afriške unije, vladam in parlamentom držav članic Medvladne agencije za razvoj (IGAD), vseafriškemu parlamentu, parlamentarni skupščini AKP-EU, predsedstvu skupine G-20 ter vladam držav članic EU.
—

ob upoštevanju Rimskega statuta Mednarodnega kazenskega sodišča, sprejetega leta 1998, zlasti členov 7 in 8 statuta, v katerem so posilstvo, spolno suženjstvo, prisilna prostitucija, prisilna nosečnost in prisilna sterilizacijo ali katera koli druga oblika primerljivo hudega spolnega nasilja opredeljeni kot zločini zoper človečnost in vojni zločini ter se enačijo z oblikami mučenja in hudih vojnih zločinov ne glede na to, ali so med mednarodnimi ali notranjimi spopadi storjeni sistematično ali ne,
25.

poudarja potrebo po spodbujanju znanstvenih raziskav vprašanj Črnega morja, tako lahko pristojni evropski, regionalni in nacionalni organi pri svojih odločitvah upoštevajo gospodarske, socialne in ekološke posledice; meni, da je treba izvesti podrobno usklajeno raziskavo, da bi dobili jasen in nedvoumen odgovor na vprašanja o upravljanju ribištva in morebitnem učinku ribolovnih metod (na primer vlečenje po morskem dnu), saj brez študij njihovih učinkov ni mogoče izpeljati resnih ugotovitev; meni, da bi bilo treba nadalje spodbujati raziskovalne programe in projekte na področju ribištva v Črnem morju, kot so SESAME, KNOWSEAS, WISER in BlackSeaFish;
2.

opozarja, da so institucije zavezane zagotoviti nemoten in hiter potek postopka za sprejetje sklepov o uporabi sredstev ESPG, ki zagotavljajo enkratno in časovno omejeno individualno podporo za delavce, ki so bili odpuščeni zaradi globalizacije ter finančne in gospodarske krize; poudarja vlogo, ki jo ima lahko ESPG pri ponovnem vključevanju presežnih delavcev na trg dela; ne glede na to poziva, naj se oceni dolgoročno vključevanje teh delavcev na trg dela kot neposreden rezultat ukrepov, financiranih s sredstvi ESPG;
56.

poziva države članice, Komisijo in Evropsko službo za zunanje delovanje, naj v skladu z ustaljeno prakso z drugih področij bolj uskladijo svojo proračunsko podporo za tretje države, da bi preprečile podvajanja, nedoslednost in neskladja; obžaluje, da pregledi kažejo, da donatorji zaradi šibkih politik, institucij in sistemov izvajanja storitev na sektorski ravni uporabljajo lastne sisteme za izvajanje projektov in raje kot na podlagi usklajevanja delujejo na dvostranski ravni, kar je ob skromnih finančnih sredstvih še manj sprejemljivo in zaradi česar tudi EU zelo težko izpolni svoje obljube o večji predvidljivosti pomoči; vztraja, da se je treba v vseh fazah priprave in zagotavljanja proračunske podpore EU osredotočiti na posebna področja, ki ponujajo največjo dodano vrednost;
8.

poudarja, da si bo Parlament pri ocenjevanju celovitih sporazumov, ki mu bodo predloženi v odobritev, prizadeval uporabljati vedno enak nabor standardov; ugotavlja, da bo Parlament pri ocenjevanju še posebej pozoren na vprašanje, do kakšne mere sporazum: na uravnotežen način sprošča omejitve glede dostopa do trga in naložbenih priložnosti; zagotavlja spodbude za ohranjanje in krepitev socialnih in okoljskih standardov; zagotavlja ustrezne zaščitne mehanizme za varstvo podatkov in zasebnosti; vključuje medsebojno priznavanje varnostnih in varstvenih standardov ter zagotavlja visoko raven spoštovanja pravic potnikov;
12.

poudarja, da je treba zagotoviti zanesljive, usklajene in pravočasne statistične podatke ter pridobiti podatke in kazalnike za dolgo obdobje, ki jih bo možno uporabiti za načrtovanje prihodnjega razvoja in oblikovanje politik; priporoča boljšo uporabo in združevanje različnih podatkovnih baz, s katerimi upravljajo javni organi, ter naj vse države članice uporabljajo podobno metodologijo, skupne standarde, opredelitve, klasifikacije in računovodske predpise, da bi omogočili kakovost in primerljivost; poziva, naj zbiranje podatkov in njihova obdelava potekata v skladu z načeli strokovne neodvisnosti, nepristranskosti, objektivnosti, statistične zaupnosti in stroškovne učinkovitosti, obenem pa je treba ustrezno upoštevati vprašanja o varnosti osebnih podatkov; meni, da bi moral imeti v tem procesu pomembno vlogo Eurostat;
56.

meni, da bi okrepljen tristranski dialog med nadzornimi organi, revizorji (notranjimi in zunanjimi) in institucijami povečal verjetnost odkrivanja večjih ali sistemskih tveganj na zgodnji stopnji; spodbuja nadzorne organe, Evropski odbor za sistemska tveganja, revizorje in institucije, naj si prizadevajo za odprto razpravo in se pogosteje srečujejo, da bi olajšali bonitetni nadzor; poleg tega priporoča, naj potekajo dvostranska srečanja med revizorji in nadzornimi organi večjih finančnih institucij; meni, da je odgovornost upravnega odbora in notranjega revizorja, da zagotovita obstoj potrebnih notranjih kontrol za odkrivanje sistemskih tveganj in uvedbo postopka, po katerem se obvestijo odbor in nadzorni organi, da bi preprečili negativne posledice;
—

ob upoštevanju Direktive 2003/99/ES Evropskega parlamenta in Sveta z dne 17. novembra 2003 o spremljanju zoonoz in povzročiteljev zoonoz ter Uredbe (ES) št. 2160/2003 Evropskega parlamenta in Sveta z dne 17. novembra 2003 o nadzoru salmonele in drugih opredeljenih povzročiteljih zoonoz, ki se prenašajo z živili,
53.

pozdravlja pobudo Komisije, da pripravi javno posvetovanje o upravljanju podjetij in izboljšanju preglednosti informacij o socialnih in okoljskih vprašanjih ter o spoštovanju človekovih pravic, ki jih zagotovijo podjetja, vendar poudarja, da so pomembni dodatni posebni ukrepi za spodbujanje smotrne in odgovorne plačne politike, ustrezno udeležbo žensk v upravnih in izvršilnih odborih, ovrednotenje dolgoročne zavezanosti delničarjev, spodbujanje posvetovanja z delavci ter delničarske sheme; zlasti poziva k spodbujanju delničarske sheme delavcev, krepitvi dolgoročne zavezanosti delničarjev in spodbujanju pravic do obveščanja in posvetovanja za delavce in njihove predstavnike, tudi pravice do sodelovanja na sejah vodstva; poudarja, da so večja preglednost, dobri odnosi z osebjem in proizvodni postopki, ki so v skladu s trajnostnim razvojem, tudi v interesu podjetij, njihovih lastnikov in vlagateljev vanje;
16.

poudarja pomembnost malih in srednjih podjetij za evropsko gospodarstvo ter zato pozdravlja, da je EIB povečala financiranje za mala in srednja podjetja v obdobju med 2008 in 2011, kar je znašalo skupno 30,8 milijard EUR, ter priznava, da ta znesek presega letni ciljni znesek 7,5 milijard EUR za to obdobje; pozdravlja uvedbo Evropskega mikrofinančnega instrumenta Progress marca 2010, ki ga Komisija in banka financirata v višini približno 200 milijonov EUR; izpostavlja pa težave malih in srednjih podjetij, ko skušajo pridobiti posojilo, in v zvezi s tem poziva EIB, naj še naprej povečuje preglednost pri svojih posojilih prek finančnih posrednikov; v ta namen poziva k uvedbi jasnih finančnih pogojev in strožjih meril za učinkovitost posojil za finančne posrednike; poziva, naj bo letno poročanje EIB o njenih posojilih malim in srednjim podjetjem obvezno, vključuje pa naj oceno njihove dostopnosti in učinkovitosti ter ukrepe, usmerjene k doseganju višje stopnje razširjenosti;
meni, da se bodo s to strategijo reševala naslednja vprašanja skupnega interesa: energija morja, okoljske in podnebne spremembe, tudi preventiva in boj proti onesnaževanju morja s strani ladij, prevoz in dostopnost, varnost, varovanje in nadzor, raziskave, inovacije, ustvarjalne industrije, kultura, prosti čas in turizem, pomorske storitve in usposabljanja, ter ribištvo in sektor morske hrane;
E.

ker je Jemen država pogodbenica konvencije UNCRC in pakta ICCPR, ki izrecno prepovedujeta usmrtitev obsojencev za zločine, ki so jih storili, še preden so dopolnili 18 let, in ker izrek smrtne kazni mladoletnim prestopnikom izrecno prepoveduje tudi 31. člen jemenskega kazenskega zakonika;
48.

glede na razvijanje in kasnejše uvajanje novega, inovativnega obdavčenja poudarja potrebo po pripravi celostne čezmejne in medsektorske ocene različnih vrst obstoječega in načrtovanega financiranja, obdavčenja in subvencioniranja okoljskih in podnebnih dejavnosti, tako imenovanega „de Larosièrjevega procesa okoljskega financiranja“, da bi tako bolje osredotočili ta nova orodja in izločili morebitna prekrivanja in/ali nasprotujoče si ukrepe;
J.

ker je nekaj sto tisoč kristjanov zaradi ponavljajočih se napadov na njihove skupnosti in cerkve zapustilo državo; ker so se morali mnogi Asirci (Kaldejci, Sirijci in druge krščanskime manjšine), ki so ostali v Iraku, razseliti znotraj države, da so ubežali nasilju, ki so ga nad njimi izvajali skrajneži,
24.

naroči predsedniku, naj to resolucijo posreduje Svetu, Komisiji, vladam držav članic, predsednikoma vlade in parlamenta Ukrajine ter parlamentarnim skupščinam Sveta Evrope in Organizacije za varnost in sodelovanje v Evropi.
44.

na podlagi sklicevanja na teritorialno kohezijo v Pogodbi o delovanju Evropske unije in ker želi izboljšati dostopnost, meni, da mora biti prost pretok potnikov in blaga tudi v prihodnje sestavni del politike notranjega trga s spodbujanjem ladijskega prometa na kratkih razdaljah in pomorske kabotaže med območji ter hkratnim zagotavljanjem boljših povezav med obrobnimi obmorskimi regijami, najbolj oddaljenimi regijami in otoki ter celino in gospodarskimi središči; v zvezi s tem poudarja, da je izjemno pomembno obravnavati težave, s katerimi se srečujejo otoška območja v EU, zlasti male otoške skupnosti, in sicer glede prevoza oseb in blaga z vzdrževanjem morskih povezav, ki nimajo ustrezne podpore na trgu, ter z zagotavljanjem enake cene na kilometer za prevoz oseb, ne glede na to, kje se nahajajo; zahteva konkretne ukrepe za najbolj oddaljene regije, ki bodo upoštevali njihove posebnosti;
B.

ker morajo evropski proizvajalci upoštevati najstrožje predpise na svetu za varnost in kakovost hrane, okolje, zdravje in dobro počutje živali ter delovne pogoje; ker izpolnjevanje teh zelo visokih standardov znatno prispeva k proizvodnim stroškom evropskih proizvajalcev, in so zato v konkurenčno podrejenem položaju v primerjavi s proizvajalci iz tretjih držav,
24.

poudarja, da je treba znaten delež variabilne sestavine prejemka odložiti za dovolj dolgo obdobje; obseg deleža in trajanje odloga je treba določiti v skladu s poslovnim ciklom, z naravo poslovanja, njegovimi tveganji in dejavnostmi uslužbenca; pravica do prejemkov, izplačljivih v skladu z dogovorom o odložitvi, se ne bi smela pridobiti pred pravico do sorazmerno plačljivih prejemkov; vsaj 40 % variabilne sestavine prejemka je treba odložiti; v primeru zelo visokega zneska variabilne sestavine prejemka je treba odložiti plačilo vsaj 60 % zneska, pri čemer odlog ne sme trajati manj kot pet let;